**Pentru EA**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În anii tineri alergam

Precum izvorul spre câmpie,

Din suflet, focuri emanam,

Spre cer zburau căci căutam,

O stea, cea hărăzită mie.

Atâția ani am așteptat

Din stele sa-mi descinzi în viață!

Un vis fragil s-a-nfiripat

Căci cerul s-a înduioșat:

Pluteai, la primăvară-n brațe!

Sub o pădure de cârlionți

Mirate boabe de safir,

Păzeau sever de buze, hoți,

Buze subțiri cu iz de mir,

Si-obrajii de pal trandafir.

C-un ghiocel am descuiat

Lacătul buzelor subțiri,

Petale noi ți-au pastelat

Obrajii pal de trandafir,

Noi, rău și bine-am înfruntat,

La braț, în viață,pururi miri!...